title: لمرحلة د لإقصاء لمباشر د كاس لعالم 2022
text: لمرحلة د لإقصاء لمباشر د كاس لعالم 2022 هيّا لمرحلة التانية ف هاد التورنوا لي بدات من 3 دجنبر و غادي تسالي ف 18 دجنبر. لفراقي جّوج لّولين د كلا ڭروپ تأهلو ل هاد لمرحلة باش يلعبو 15 ماتش على 4 د لأدوار، لي الرابحة ف كلا واحد فيهوم كاتدوز ل دّور جّاي، تا كاتبقا فرقة وحدة رابحة لي كاتدي كاس لعالم. ب لإضافة ل هادشي كاين ماتش ديال تّرتيب مابين جّوج فراقي لي خسرو دّومي فينال، باش يكونو ف لمجموع 16 ماتش.